153 



Svømmehud. — Et Spørgsmaal er det, om JE. semipalmata 

 kan regnes for andet end en Race af Æ. hiaticula. 



Den hvide Stribe bag Øjet vexler meget stærlct; oftest er 

 den hos de grønlandske Skind stor; men den kan ogsaa være 

 indskrænket til næsten at mangle ; ligeledes hos de europæiske. 



Præstekraven findes som ynglende langs Vest- og Østkyst, 

 vist ogsaa ved Nordkysten, men allevegne forholdsvis faatallig. 

 Som Trækfugl kommer den til Syd-Grønland først i Maj. Den 

 lever baade ved Bække og Søer inde i Land og ved Kysten, 

 især hvor Stranden er flad , og hvor store lerede Strækninger 

 ligge tørre ved Ebbe. Som dens Føde nævner Fabricius især 

 Orme og smaa Krebsdyr; Planteføde skal den ogsaa kunne æde. 



Ved Ivigtut saa Hagerup den ved en Sø i en Højde af 1100 

 Fod over Havet, 15de August 1886. 



Ved Arsuk, i 1890, blev, efter Krabbe, en skudt 21de Maj; 

 en blev skudt ved Kornok, et Par Mile Syd for Arsuk, 25de Juni; 

 tre bleve skudte ved Narsalik, Nord for Arsuk, 12te September. — 

 I 1893 fandt Helms den vel ikke ynglende tæt ved Arsuk, men 

 derimod paa Øerne langs Kysten , hvorfra Grønlænderne bragte 

 adskillige. 10de Juli bleve Han og Hun skudte paa en af Øerne ved 

 Isa Havn, Nord for Arsuk. Ved Smallesund Nord for Arsuk ved 

 en lang smal Bugt med leret Bund , hvoraf en Del laa tør ved 

 Lavvande , færdedes sidst i August Smaaflokke paa indtil 5 , baade 

 unge og gamle. Ved en lignende Fjord Syd for Arsuk var den 

 ligeledes almindelig. 



Ved Frederik shaab maa Fabricius ofte have set den, at dømme 

 efter den indgaaende Skildring af dens Færden , som han giver i 

 sit Haandskrift. — Et Skind fra Egnen, fra Sommeren 1895, haves 

 i Museet i Kjøbenhavn. 



Fra Fiskenæs haves flere Skind i Museet, indsendte i 1836, 

 41 og 46. Finsch nævner i 1877 et Skind derfra. 



Ved Godthaab nævner Holbøll den som kommende først 

 i Maj. 



Fra Sukkertoppen haves i Museet et Skind af en ung Fugl 

 fra 1863. 



Fra Kangatsiak, Syd for Egedesminde, haves Skind i Museet, 

 fra Juni 1880. Æg derfra nævner Гепскег i 1880. 



Fra Jakobshavn haves et Skind, modtaget i 1846. 



